# Elizabeth Colwell

Martha Elizabeth Colwell (24 de maig de 1881 – 1954) va ser una impressora, tipògrafa i escriptora nord-americana, creadora de la tipografia Colwell Handletter.

## Vida

Colwell havia nascut a Bronson, Michigan; la seva família, incloent els pares, Elisha i Nancy, i els germans, Frederic, Albert, Fernando, William i Laura, vivien en una granja a Burr Oak.

## Formació

Elizabeth Colwell va estudiar a l'Escola d'Art de l'Institut de Chicago, en la qual algun dels seus professors la introduí en l'art de la impressió de xilografia japonesa. Després de conèixer-se amb Thomas Wood Stevens, el 1899, va començar a aportar il·lustracions i poesia a les edicions de la revista The Blue Sky.

## Carrera

Durant la seva carrera Colwell va treballar en publicitat, i era coneguda pels seus anuncis als diaris amb tipus de lletres manuals. El 1909 va publicar un llibre de poesia, Cançons i sonets, que va dissenyar i il·lustrar ella mateixa; va publicar altres llibres d’aquest tipus durant la seva carrera. El 1910 es va publicar el volum On the Making of Wood-Block-Color Prints.
Va estar associada amb la Works Projects Administration, o WPA, durant la dècada de 1930; una de les seves pintures del període, Bowl of Fruit, en aquarel·la i tremp, és actualment propietat de la Western Illinois University. Hi ha diverses altres obres a la col·lecció dels Museus de Belles Arts de San Francisco. Colwell va exposar àmpliament al llarg de la seva carrera. Va ser membre de la Boston Society of Arts & Craft, de la Societat d’Artistes de Chicago i de la Chicago and New York Societies of Etchers.

## La tipografia Colwell

Elizabeth Colwell va dissenyar el 1916 per a l'American Type Founders (ATF) el tipus de lletra Colwell Handletter i la seva cursiva. Una exposició de 1947 sobre la història del disseny de tipus de lletra als Estats Units l'assenyalava com l’única dissenyadora de tipografies femenina nord-americana coneguda en aquell moment.

## Referències

* 1 2 3 Jay, Alex. «Creator: Elizabeth Colwell» (en anglès). Tenth Letter of the Alphabet, 14-03-2016. [Consulta: 23 març 2021].
* ↑ Jay, Alex. «Tenth Letter of the Alphabet: Creator: Elizabeth Colwell», 14-03-2016. [Consulta: 27 febrer 2017].
* ↑ «Elizabeth Colwell» (en anglès). Fine Arts Museums of San Francisco, 21-09-2018. [Consulta: 23 març 2021].
* ↑ Curtis, Nick. «McKenna Handletter NF». MyFonts. Nick's Fonts. [Consulta: 27 abril 2017].
* ↑ 1923 American Type Founders Specimen Book & Catalogue. Elizabeth, New Jersey: American Type Founders, 1923, p. 292–7.
* ↑ «Colwell». 1001 Fonts. Apostrophic Labs. [Consulta: 27 abril 2017].
* ↑ Colwell, Elizabeth [from old catalog. «Songs & sonnets». New York, F.F. Sherman, 01-01-1909. [Consulta: 27 febrer 2017].
* ↑ «Elizabeth Colwell», 08-05-2015. [Consulta: 27 febrer 2017].
* ↑ «Collection – University Art Gallery – Western Illinois University». [Consulta: 27 febrer 2017].
* ↑ Rollins, Carl Purington. American Type Designers and Their Work, 1947, p. 9.
* ↑ «M. Elizabeth Colwell». Luc Devroye. Escola d'Informàtica. Universitat McGill Montreal, Canadà. [Consulta: 23 març 2021].

## Enllaços externs

* American Type Founders specimen book, 1923 - La tipografia Colwell Handletter es mostra àmpliament a les pàgines 292-297